ركن الدين بيبرس (الامير)

ركن الدين بيبرس البندقداري امير من المماليك المصريه غير السلطان المشهور ركن الدين بيبرس البندقدارى الملقب بـ الظاهر بيبرس. ركن الدين بيبرس كان من مماليك الصالح أيوب وعاش معاه هو و شجر الدر فى قلعة الكرك اللى اتنفى فيها سنة 1239.

بعد ما الصالح أيوب بقى سلطان على مصر بقى ركن الدين بيبرس من قواده العسكريين و قاد الجيش المصرى ضد الحملة الصليبيه - الشاميه - العربانيه و هزمها هزيمه ساحقه جنب غزه يوم 17 اكتوبر 1244 فى معركه اتعرفت بإسم معركة الحربيه. بعد المعركه راح عاش مع الخوارزميه فغضب عليه الصالح ايوب و استدرجه لمصر و قبض عليه وحبسه فى قلعة الجبل و ما ظهرش فى التاريخ من يوميها.

بسبب تشابه اسمه مع اسم السلطان الظاهر بيبرس غير المتخصصين و اصحاب المعلومات التاريخيه السطحيه اللى منهم للأسف كتاب بيفتكرو ان الاتنين شخص واحد الكاتب العربى بسام العسلي نسب انتصار معركة الحربيه للظاهر بيبرس فى كتابه الظاهر بيبرس ونهاية الحروب الصليبيه القديمه، ص 9 لكن ركن الدين بيبرس كان أكبر فى السن من الظاهر بيبرس و قصة حياته مختلفه و مفيش مؤرخ قديم خلط بين الإتنين.

 فهرست وملحوظات 

 المصادر 
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
 ابو الفداء : المختصر فى أخبار البشر ، دار الكتب العلمية ، بيروت 1997
 المقريزى : السلوك لمعرفة دول الملوك ، دار الكتب, القاهرة 1996.
 بسام العسلى، الظاهر بيبرس ونهاية الحروب الصليبيه القديمه، دار النفائس، بيروت 1992

تصنيف:مماليك